શ્રમ અને રોજગાર મંત્રાલય
ઇપીએફઓએ તેના સભ્યોને બીજા કોવિડ-19 એડવાન્સ  લેવાની મંજૂરી આપી
આ નિર્ણય કોવિડ-19 રોગચાળાની બીજી લહેરને ધ્યાનમાં રાખીને લેવામાં આવ્યો છે
એમ્પ્લોઇઝ પ્રોવિડન્ટ ફંડ ઓર્ગેનાઇઝેશન  એ તેના સભ્યોને કોવિડ-19 રોગચાળાના બીજી લહેર દરમિયાન તેમના ગ્રાહકોને સહયોગ આપવા માટે બીજા નોન-રિફંડબલ  કોવિડ-19 એડવાન્સ નો લાભ લેવાની મંજૂરી આપી છે. રોગચાળા દરમિયાન સભ્યોની આર્થિક જરૂરિયાતોને પહોંચી વળવા માર્ચ 2020માં પ્રધાનમંત્રી ગરીબ કલ્યાણ યોજના  હેઠળ ખાસ આ જોગવાઈ કરવામાં આવી હતી. આ વિષયમાં શ્રમ અને રોજગાર મંત્રાલય દ્વારા કર્મચારી ભવિષ્ય નિધિ યોજના, 1952માં સુધારો કરીને સરકારના ગેઝેટમાં જાહેરનામા દ્વારા ફકરા 68-એલ અંતર્ગત પેટા-પેરા  ઉમેરવામાં આવ્યો હતો.
આ જોગવાઈ હેઠળ, ત્રણ મહિના માટે મૂળભૂત પગાર અને મોંઘવારી ભથ્થાની મર્યાદા અથવા ઈપીએફ ખાતામાં સભ્યની જમા રકમના 75 ટકા જેટલી રકમ, જે પણ ઓછી હોય તેના પર, પરત નહીં કરવાની શરતે આપવામાં આવશે. સભ્યો ઓછી રકમ માટે પણ અરજી કરી શકે છે.
કોવિડ-19 એડવાન્સ, રોગચાળા દરમિયાન ઈપીએફ સભ્યોને મોટી મદદ કરી રહી છે. ખાસ કરીને જેમનો માસિક પગાર રૂ .15,000 થી ઓછો છે. ઈપીએફઓએ અત્યાર સુધીમાં 76.31 લાખ કોવિડ એડવાન્સ દાવાઓનું સમાધાન કર્યું છે અને કુલ 18,698.15 કરોડનું વિતરણ કરવામાં આવ્યું છે.
કોવિડ-19 રોગચાળાની બીજી લહેર દરમિયાન 'મ્યુકોર્માયકોસિસ' અથવા કાળી ફૂગને તાજેતરમાં રોગચાળો જાહેર કરવામાં આવ્યો છે. ઈપીએફઓના પ્રયાસ તેના સભ્યોને આવા મુશ્કેલ સમયમાં મદદ કરવાનો છે જેથી સભ્યો તેમની આર્થિક આવશ્યકતાઓને પૂર્ણ કરી શકે. પ્રથમ કોવિડ-19 એડવાન્સનો લાભ લેતા સભ્યો બીજા કોવિડ-19 એડવાન્સને પણ પસંદ કરી શકે છે. બીજા કોવિડ-19 એડવાન્સની જોગવાઈ અને કાર્યવાહી પ્રથમ એડવાન્સ જેવી જ છે.
કટોકટીના સમયમાં સભ્યો માટે નાણાકીય સહાયની જરૂરિયાતને ધ્યાનમાં રાખીને, કોવિડ-19 દાવાઓને ઉચ્ચ અગ્રતા આપવાનો નિર્ણય લેવામાં આવ્યો છે. ઈપીએફઓ દાવાઓની પ્રાપ્તિના ત્રણ દિવસની અંદર સમાધાન કરવા પ્રતિબદ્ધ છે. આ માટે ઈપીએફઓએ આવા તમામ સભ્યોની સન્માનમાં સિસ્ટમ સંચાલિત ઓટો-ક્લેમ સમાધાન પ્રક્રિયા ગોઠવી છે, જેની કેવાયસી આવશ્યકતાઓ તમામ બાબતોમાં પૂર્ણ છે. સમાધાનનો ઓટો મોડ ઈપીએફઓને 20 દિવસની અંદર દાવાઓ પતાવટ માટેની કાયદાકીય આવશ્યકતાને બદલીને, દાવાની પતાવટ માટેના ચક્રને ફક્ત 3 દિવસમાં ઘટાડવામાં સક્ષમ બનાવે છે.
(